b'\n_START_ARTICLE_\nSukking\n_START_PARAGRAPH_\nSukking er en reaksjon p\xc3\xa5 midlertidig oppgitthet. Selv om de aller fleste mennesker sukker fra tid til annen, er sukking sv\xc3\xa6rt lite studert i psykologien. Den eneste kjente publikasjon er forfattet av Karl Halvor Teigen, som studerte n\xc3\xa5r og under hvilke betingelser mennesker sukker i dagliglivet. \xc2\xabSukket uttrykker en form for erkjennelse, idet man har h\xc3\xa5pet, tenkt eller pr\xc3\xb8vd p\xc3\xa5 noe, men ikke f\xc3\xa5tt det til og dermed m\xc3\xa5 gi opp, forberede nye fors\xc3\xb8k eller eventuelt begynne helt p\xc3\xa5 nytt igjen\xc2\xbb, antar Teigen. Han vant Ig Nobelprisen i psykologi for denne artikkelen.'